Visit Site
Recommended byColombia
నా దృష్టిలో ఓం నమో వెంకటేశాయ ఓ అధ్యాత్మిక ప్రయాణం. ఒక తపస్సులా ఈ సినిమా షూటింగ్ జరిగింది.యూనిట్సభ్యులంతా ఋషులుగా మారిపోయి, అన్ని కులాలు, మతాల వారు ఒక్కటిగా కలిసి ఈ సినిమాకు పని చేశారు.
మీ గత చిత్రం అన్నమయ్యతో పోల్చుకోవచ్చా?
అన్నమయ్య సినిమాకు నమోవెంకటేశాయ కథకు చాలా డిఫరెన్స్ ఉంది. అన్నమయ్య.. స్వామి వారికి తన జీవితాన్ని ఎలా అంకితం చేశాడనేది ఆ సినిమాలో చూపించాం. కానీ నమో వెంకటేశాయలో హథీరాం బాబా అనే పరమ భక్తుడి కోసం స్వయంగా దేవుడే అతని దగ్గరకు
రావడం, అతనితో కలిసి పాచికలు ఆడడం, వారి మధ్య జరిగే చక్కటి సంభాషణలు ఈ సినిమాలో చూపిస్తున్నాం. ఎవరికి తెలియని విషయాలు కూడా ఈ సినిమాలో ఉంటాయి.
ఈ సినిమాను యువత చూస్తారా?
ఈ ప్రశ్న చాలా మందిలో కలుగుతోంది. సాధారణంగా తిరుపతికి వెళ్ళే వారి సంఖ్యలో యువతే ఎక్కువగా ఉంటుంది. మాకు ఉద్యోగాలు రావాలని, పరీక్షలు పాస్ అవ్వాలని కోరుకుంటున్నారు. మరే ఆలయాల వద్ద వారు ఎక్కువగా కనిపించరు ఒక్క తిరుపతిలో తప్ప. ఈ సినిమా వారికి కూడా నచ్చుతుందనే భావిస్తున్నాం.
ఈ సినిమా ద్వారా ఏమైనా చరిత్రకు సంబంధించి కొత్త విషయాలు తెలిసే అవకాశం ఉందా?
ఏ దేశానికి లేనటువంటి ఇతిహాసాలు, పురాణాలు, సంప్రదాయాలు మన దేశంలో ఉన్నాయి. వాటి పదిలంగా బద్రపరచడం అంటే దాచుకోవడం కాదు.. భావితరాలకు తెలియజెప్పాలి. అన్నమయ్య సినిమా చేసే వరకు చాలా మందికి ఆయన గురించి తెలియదు. సినిమా అనేదిపెద్ద మీడియం. దాని ద్వారా చెప్తే ఇంకా ఎఫెక్టివ్&zwnj;గా ఉంటుంది.
స్వామి వారు హథీరాంబాబా ఎన్నుకోవడం కారణాలేమైనా వివరించారా?
అన్నమయ్య ,రామదాసు సినిమాలు భక్తుల గురించి ఉంటాయి. కానీ ఈ సినిమాలో స్వామివారే హథీరాం బాబాను ఎన్నుకోవడమనే ముఖ్య ఘట్టాన్ని చూపిస్తున్నాం. స్వామి హథీరాంనే ఎందుకు ఎన్నుకున్నారు. తన ద్వారా మనవాళికి ఏం చెప్పదలుచుకున్నారు? లోకంలో
అంతమంది భక్తులు ఉండగా స్వామి హథీరాంను ఎన్నుకునేంత అతని గొప్పదనం ఏంటి? హథీరాం పాత్ర ద్వారా కథ చెప్పడానికి స్కోప్ ఎక్కువగా ఉంది. ఏ సన్నివేశం చూసిన సినిమాలో కొత్తగా ఉంటుంది. తిరుమలలో ఏం చేయాలి? ఏం చేయకూడదో? కూడా డిస్కస్ చేశాం.
క్షేత్రపురాణంలోని అంశాలు ఈ చిత్రంలో ప్రస్థావించారా?
కలియుగ వైకుంఠం ఎందుకు అయింది ఎలా అయింది? స్వామి శ్రీహరి నుండి శ్రీనివాసుడు ఎలా అయ్యాడు.. శ్రీనివాసుడు నుండి గోవిందుడుగా ఎలా మారారు. శ్రీహరి వైకుంఠాన్ని వదిలేసి తిరుమలపై కాలు పెట్టాడు దానివెనుకున్న కారణం ఏంటి? క్షేత్రపురాణంలో ఇటువంటి వాటి గురించి వివరించారు. క్షేత్రపురాణం ఎంతో గొప్పది.
సినిమాలో చాలా వరకూ కల్పితం అనే కామెంట్స్ వినిపిస్తున్నాయి?
ఏ కథైనా చెప్పేప్పుడు కొంత డ్రమటైజ్ చేస్తేనే ఇంపాక్ట్ ఉంటుంది. అన్నమయ్య సినిమా క్లైమాక్స్ బెస్ట్ అంటారు. ఆ పార్ట్ మొత్తం మేము క్రియేట్ చేసిందే.. అలానే ఈ సినిమాలో కూడా కొంత డ్రమటైజ్ చేశాం.
ఇలాంటి చిత్రాలకు నిడివి చాలా ఎక్కువగా ఉంటుంది. ఈ సినిమాకి ఏమైనా జాగ్రత్తలు తీసుకున్నారా?
నా దృష్టిలో సినిమాలో కంటెంట్ ఉంటే నిడివితో సంబంధం ఉండదు. రీసెంట్&zwnj;గా విడుదలైన దంగల్ సినిమా దానికి ఉదాహరణ. కథలో ప్రేక్షకుడ్ని ఇన్వాల్వ్ చేయగలిగితే టైమ్&zwnj;తో పనిలేదు.
ఓం నమోవెంకటేశాయలో నాగార్జుననే ఎన్నుకోవడానికి కారణం?
ఈ సినిమా చేయాలనుకున్నప్పుడు నాగార్జున అంగీకారం తెలపలేదు. అన్నమ్మయ్య వంటి గొప్ప సినిమాకు మించి మరో కథ ఉండదు అన్నాడు. కానీ కథ వినగానే చేయాలనుకున్నాడు. అన్నమయ్య సినిమా చేసి 20 ఏళ్ళు దాటుతుందని మరో కథతో ప్రేక్షకులను అలరించాలని సినిమా చేశాం. ఈ పాత్ర నాగార్జున తప్ప మరెవరూ చేయలేరు.
ఓం నమోవేంకటేశాయ మూవీ ట్రైలర్: